Die erediens het ongewild geraak omdat die gehoor nie gestreel word nie. Die agenda word deur die lidmate bepaal. Hulle besluit wat hulle wil hoor. Die liturg moet binne daardie lyne beweeg om aanvaarbaar te wees en te word.
Dis egter ŉ oomblik van nugterheid wanneer ons lewens met ŉ damp vergelyk word. Damp het geen betekenisvolle lewe nie. Dis vlietend en gou verby. Jy kan nie daarop reken nie. Dat die mense se lewe met damp vergelyk word bring ŉ stukkie nugterheid in die gesprek. Jakobus help ons as hy ons aandag vestig op God as die Een wat in alles in beheer is.